text: চাটখিল বাংলাদেশের নোয়াখালী জেলার অন্তর্গত একটি উপজেলা। আয়তনের দিক থেকে নোয়াখালী জেলার ক্ষুদ্রতম উপজেলা/থানা হিসেবে ১৯৭৭ সালের ২ ফেব্রুয়ারি চাটখিল থানা প্রতিষ্ঠিত হয়।
  
  আয়তন 
  চাটখিল উপজেলার আয়তন ১৩৩.৮৯ বর্গ কিলোমিটার। এটি আয়তনের দিক থেকে নোয়াখালী জেলার সবচেয়ে ছোট উপজেলা।
  
  অবস্থান ও সীমানা 
  চাটখিল উপজেলার পূর্বে সোনাইমুড়ি উপজেলা, দক্ষিণ-পূর্বে বেগমগঞ্জ উপজেলা, দক্ষিণে লক্ষ্মীপুর জেলার লক্ষ্মীপুর সদর উপজেলা, পশ্চিমে লক্ষ্মীপুর জেলার রামগঞ্জ উপজেলা এবং উত্তরে চাঁদপুর জেলার শাহরাস্তি উপজেলা ও কুমিল্লা জেলার মনোহরগঞ্জ উপজেলা অবস্থিত।
  
  প্রশাসনিক এলাকা 
  চাটখিল উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চাটখিল থানার আওতাধীন।
  
  পৌরসভা:
   চাটখিল
  
  ইউনিয়নসমূহ:
   ১নং সাহাপুর
   ২নং রামনারায়ণপুর
   ৩নং পরকোট
   ৪নং বদলকোট
   ৫নং মোহাম্মদপুর
   ৬নং পাঁচগাঁও
   ৭নং হাটপুকুরিয়া ঘাটলাবাগ
   ৮নং নোয়াখলা
   ৯নং খিলপাড়া
  
  ইতিহাস 
  এ থানার নামের উৎপত্তি সম্পর্কে নির্দিষ্ট ভাবে কিছু জানা যায়নি। জনশ্রুতি আছে, অতীতে এ এলাকা একটি বিল অর্থাৎ খিল ছিল (বিল শব্দটির অর্থ বিশাল খালি জায়গা, যা অব্যবহৃত খিল পড়ে আছে)। এ বিলের চাটপোকার অবস্থানের কারণে স্থানীয় অধিবাসীরা হুমকীর সম্মুখীন হয়েছিলেন। কালক্রমে এ বিল এলাকায় জনবসতি স্থাপন হয় এবং এলাকার নাম হয় চাটখিল।
  
  জনসংখ্যার উপাত্ত 
  মোট জনসংখ্যা ২৯০৮৪৬; পুরুষ ১৪১০২৯, মহিলা ১৪৯৮১৭।
  
  কৃতী ব্যক্তিত্ব 
   অধ্যাপক কবির চৌধুরি (জাতীয় অধ্যাপক ও বাংলা একাডেমীর চেয়ারম্যান)
   অধ্যাপক মুনির চৌধুরি ( শহীদ বুদ্ধিজীবী)
   ফেরদৌসি মজুমদার (অভিনেত্রী ও নাট্যনির্দেশক)
   সিরাজুল ইসলাম (১৯৭১ সালে বাংলাদেশের মুক্তিযুদ্ধে চাটখিলের প্রধান কমান্ডার)
   শিরিন শারমিন (জাতীয় সংসদের স্পীকার)
   আবুল কালাম আজাদ, লেখক, কবি এবং কলামিস্ট (বাংলাদেশ সরকারের সাবেক নৌ-সচিব)
   বীর মুক্তিযোদ্ধা শহীদ এ জি এম রুহুল আমিন 
   বীর মুক্তিযোদ্ধা আরিফুর রহমান বেগ 
   বীর শ্রেষ্ঠ রুহুল আমীন
  
  দর্শনীয় স্থান 
   গান্ধী আশ্রম
   জমিদার বাড়ী, রামনারায়ণপুর
   মেগা দীঘি, বদলকোট
   ভিমপুর/ভাওর চৌধুরী বাড়ি,মোঘল আমলের দালান।
  
  অর্থনীতি 
  জনগোষ্ঠীর আয়ের প্রধান উৎস কৃষি ২৭.৩২%, অকৃষি শ্রমিক ২.০৬%, শিল্প ০.৬৩%।
  
  যোগাযোগ 
  যোগাযোগ বিশেষত্ব পাকারাস্তা ৯৬.৫৪ কিমি, কাঁচারাস্তা ৭৩২.৩৯ কিমি। বিলুপ্ত বা বিলুপ্ত প্রায় সনাতন বাহন পাল্কি, ঘোড়ার গাড়ি, মহিষের গাড়ি।
  
  জনপ্রতিনিধি
  
  তথ্যসূত্র
  
  বহিঃসংযোগ 
   
  
  বিষয়শ্রেণী:নোয়াখালী জেলার উপজেলা
  বিষয়শ্রেণী:চাটখিল উপজেলা
title: চাটখিল উপজেলা